સર્વે સર્જનકરો આવી જતાં શ્રી જીજ્ઞેશભાઈના સુકાનમાં ૯:૩૦ વાગ્યે હળવો નાસ્તો, શિલ્પાજીના જન્મદિવસની વધામણી રૂપે લિજ્જતદાર કેક અને એકબીજાનો પરિચય કેળવવા સાથે આ મેળાવડાની શરૂઆત થઈ. ઘણા સમયથી શબ્દોથી જોડાયેલા પરંતુ વ્યક્તિગત રીતે પ્રથમ વખત મળતા ઘણા મિત્રો ધીરે ધીરે એકબીજાની વધુ નજીક આવતા ગયા અને પોતાના વિચારો મુક્તપણે વ્યક્ત કરતા ગયા. નાસ્તો પતાવ્યા પછી સર્વે સર્જનકરોએ એક પછી એક પોતાનો વિસ્તૃત પરિચય આપ્યો અને પોતે કેવી રીતે અને શા માટે લખવાનું શરુ કર્યું એના વિશે જણાવ્યું.